PATVIRTINTA

 Jonavos pradinės mokyklos

 direktoriaus 2017 m. vasario 28 d.

 įsakymu Nr.V1-29

**JONAVOS PRADINĖS MOKYKLOS MOKYTOJO PADĖJĖJO**

 **PAREIGYBĖS APRAŠYMAS**

**I. PAREIGYBĖ**

1. Jonavos pradinės mokyklos mokytojo padėjėjo (toliau – mokytojo padėjėjas) pareigybė yra priskiriama paslaugų sektoriaus darbuotojų grupei.

2. Pareigybės lygis – C.

3. Pareigybės paskirtis- padėti mokytojui mokykloje optimizuoti SUP turinčių mokinių ugdymo ir ugdymosi sąlygas, vykdyti pedagogo nurodytas ugdymo ir slaugos funkcijas.

4. Pareigybės pavaldumas – mokytojo padėjėjas tiesiogiai pavaldus Jonavos pradinės mokyklos direktoriui ir direktoriaus pavaduotojui ugdymui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokytojo padėjėjas turi atitikti šiuos kvalifikacinius reikalavimus:

 5.1. būti ne jaunesnis, kaip 18 metų ir turėti ne žemesnį kaip vidurinį išsilavinimą;

5.2. gebėti bendrauti su mokiniais, turėti žinių apie jų sutrikimų specifiką;

5.3. gebėti dirbti su mokiniais padedant jiems įsisavinti mokomąją medžiagą, atlikti

mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis.

5.4. gebėti bendradarbiauti su mokytoju, pagalbos mokiniui specialistais ir mokinių

tėvais (globėjais).

**III. ŠIAS PAREIGAS EINANČIO DARBUOTOJO FUNKCIJOS**

6. Padeda mokiniui (mokinių grupei):

6.1. orientuotis ir judėti aplinkoje, susijusioje su ugdymu(si), mokykloje ir už jos ribų: pamokų, pertraukų, popamokinės veiklos, renginių ir išvykų metu;

6.2. apsitarnauti, pavalgyti, pasirūpinti asmens higiena;

6.3. įsitraukti į ugdomąją veiklą ir pagal galimybes joje dalyvauti:

6.3.1. paaiškina mokytojo skirtas užduotis ir talkina jas atliekant;

6.3.2. padeda perskaityti ar perskaito tekstus, skirtus mokymuisi;

6.3.3. padeda užsirašyti ar užrašo mokymo medžiagą;

6.3.4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

6.4. atlikti kitą su ugdymu(si), savitarna, savitvarka, maitinimu(si) susijusią veiklą;

7. Mokiniui, turinčiam ribotas mobilumo galimybes, padeda:

7.1. išlipti iš transporto priemonės atvykus į mokyklą ir įlipti į transporto priemonę išvykstant iš mokyklos;

7.2. judėti po mokyklą, pasiekti klasę, kitas patalpas.

8. Bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.

9. Padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą.

**IV. ATSAKOMYBĖ**

 10. Padėjėjas atsako už kokybišką savo funkcijų vykdymą bei mokinio, mokinių grupės, kuriems teikia pagalbą, saugumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

(Parašas)

\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_

(Data)